Hofburg (Viedeň)

Hofburg (doslova Dvorný hrad) je zámok vo Viedni, niekdajšia rezidencia Habsburgovcov, vládcov Rakúsko-Uhorska. Od roku 1438 do roku 1583 a od roku 1612 do roku 1806 bol súčasne rezidenciou kráľov a cisárov Svätej ríše rímskej a do roku 1918 cisára rakúskeho. Areál Hofburgu bol miestom vlády pre viaceré ríše a republiky už od roku 1279. Jeho časť je dnes sídlom úradu rakúskeho spolkového prezidenta.

Časti 

Hofburg sa storočiami postupne rozrastal (pozri obrázok), dnes sa skladá z:
 viaceré rezidencie (spolu s Amalienburg);
 kaplnky (Hofkapelle, Hofmusikkapelle, Burgkapelle);
 múzeá (Naturhistorisches Museum a Kunsthistorisches Museum);
 Rakúska národná knižnica (predtým Hofbibliothek dnes Prunksaal);
 cisárska pokladnica (Schatzkammer);
 národné divadlo (Burgtheater);
 jazdecká škola (Hofreitschule); a,
 stajne (Stallburg a Hofstallungen).

Priečelie Hofburgu tvorí Heldenplatz (Námestie hrdinov, na schéme písmeho H), ktoré postavili na príkaz cisára Františka Jozefa I. Malo byť súčasťou budúceho projektu veľkého námestia Kaiserforum, ktoré však nikdy nebolo dokončené.

Referencie

Iné projekty

Externé odkazy 
 Hofburg Wien – Cisárske apartmány, Múzeum Sisi a Strieborná komora

Zdroj 

Hrady a zámky v Rakúsku
Dejiny Rakúska
Stavby vo Viedni
Renesančné stavby v Rakúsku
Barokové stavby v Rakúsku
Habsburgovci
Prezidentské sídla
Kráľovské sídla